La visita avéranos a una bona partida de preseos tocántenes al facer de la  casa, na qu'una mesma familia produz lo que gasta. Amás, amuésense ferramientes de los oficios artesanos tradicionales del mundu rural de l'alredorada y recréense espacios con toles carauterístiques de so: la lareira o llariega, l'horru teitáu con centén y la panera con llábana, la bodega vinu, el molín, el comerciu, la escuela, la barbería, la fragua, la carpintería, les artes de caza y pesca, la tornería o llabor de los cunqueiros, la cría d'abeyes, los preseos del campu, etc.